Lynnedslag og andre former for lynutladninger i atmosfæren, kan føre til høye spenninger på nettselskapets luftledninger. Disse overspenningene kan føres inn i bygninger og gjøre stor skade på det elektriske anlegget.
Brann kan oppstå umiddelbart, men det er også eksempler på at brann bryter ut lenge etter overspenningen har gått gjennom anlegget.
Dette bør du gjøre:
Installer overspenningsvern i sikringsskapet. Jo mer utsatt stedet du bor er for tordenvær, jo viktigere er dette.
Ta kontakt med en godkjent installatør for mer informasjon.